
Obecné zastupiteľstvo obce Stretavka na základe ustanovenia § 6 ods. 1 a § 4 ods. 3 písm. c) zákona č. 369/1990 Zb. o obecnom zriadení v znení neskorších predpisov a zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov  v y d á v a  pre územie obe Stretavka toto

VŠEOBECNE ZÁVAZNÉ NARIADENIE
č. 2/2024
o miestnom poplatku za komunálne odpady a drobné stavebné
odpady na území obce Stretavka

Úvodné ustanovenie
Poplatok
Týmto všeobecne záväzným nariadením (ďalej „VZN“) Obec Stretavka, ako správca dane v nadväznosti na zákon č. 582/2004 Z.z. o miestnych daniach a poplatku za komunálne odpady a drobné stavebné odpady v znení neskorších predpisov (ďalej len „zákona“), určuje pre územie Obce Stretavka, sadzby poplatku, spôsob, podmienky na vrátenie poplatku alebo jeho pomernej časti, formu a miesto na zaplatenie poplatku. Ďalej určuje podklady, ktoré má poplatník preukázať pri vrátení poplatku alebo jeho pomernej časti alebo pri odpustení, ako aj dĺžke zdaňovacieho obdobia a ďalšie náležitosti poplatku.

Čl. 1
Poplatok
1. Poplatok sa platí v zmysle § 77 ods. 1 zákona č. 582/2004 Z.z.
2. Ak ďalej nie je ustanovené inak poplatok platí poplatník, ktorý je ustanovený v § 77 ods. 2 zákona č. 582/2004 Z.z.
3. Správca dane stanovuje v súlade so schváleným zavedeným spôsobom zberu komunálnych odpadov:
a) Poplatok  za vážený množstvový zber drobného stavebného odpadu
b) Poplatok za vážený množstvový zber komunálneho odpadu 
4. Správca dane ustanovuje, že poplatok od poplatníka v ustanovenej výške pre správcu dane vyberá a za vybraný poplatok ručí platiteľ podľa § 77 ods. 5 zákona č. 582/2004 Z.z. pokiaľ sa platiteľ so správcom dane nedohodne inak.

Čl. 2
Sadzba poplatku
1. Správca dane ustanovuje sadzby poplatku nasledovne:
a) Pre poplatníka podľa Čl.1 ods. 3 písm. a) tohto VZN: 0.07 eur z jeden kilogram drobných stavebných odpadov
2. Sadzba preddavku na poplatok v zmysle § 78 ods. 2 zákona čč. 582/2004 Z.z. je 0,011 eur za jeden kilogram, liter alebo dm3 komunálnych odpadov.

Čl. 3
Určenie poplatku
1. Správca dane určuje poplatok nasledovne:
a) Pre poplatníka podľa Čl. 1 ods. 3 písm. a) tohto VZN ako súčin sadzby poplatku      
                  a odváženého množstva drobného stavebného odpadu v kilogramoch. 
            b)Pre poplatníka podľa ČL. 1 ods. 3 písm. b) tohto VZN preddavok na poplatok                               v zmysle § 79a ods. 1 ako súčin sadzby preddavku na poplatok podľa Čl. 2 ods. 2 tohto VZN, frekvencia odvozov a nosnosti alebo objemu zbernej nádoby, ktorú poplatník užíva.
2. Ak poplatník netriedi odpad a v odpadových nádobách sa nachádzajú aj zložky, ktoré je možné vytriediť, bude upozornený. Kontrolu a evidenciu s fotodokumentáciou bude vykonávať zberová spoločnosť v spolupráci s Obcou Stretavka. V prípade, že bude písomne upozornený na netriedenie odpadu trikrát za zdaňovacie obdobie, výška poplatku pre rok 2024 sa mu zvýši o 505% oproti sadzbe poplatku stanovenej na rok 2024.
3. V prípade, že poplatník nevyrodukoval žiaden odpad v histórií váženia alebo sa vývoz uskutočnil menej ako 4 krát v zdaňovacom období, pri zúčtovaní preddavku na poplatok za komunálny odpad sa bude vychádzať z priemerného množstva odpadu na zbernú nádobu, ktorá je zapojená do systému váženia množstvového zberu komunálneho odpadu. 

Čl.4
Zúčtovanie preddavku na poplatok za vážený množstvový zber komunálneho odpadu
Pri zúčtovaní preddavku na poplatok za vážený množstvový zber komunálneho odpadu postupuje obec podľa § 79a ods. 3 až 6 zákona č. 582/2004 Z.z.

Čl.5
Vyrubenie poplatku a splatnosť
1. Poplatníkom podľa Čl. 1 ods. 3 písm. b) tohto VZN vyrubí správca dane poplatok každoročne rozhodnutím na celé zdaňovacie obdobie, v ktorom použije sadzbu preddavku na poplatok platnú na príslušné zdaňovacie obdobie, prípadne len pomernú časť poplatku v zmysle § 81 ods. 2 zákona č. 582/2004 Z.z. Poplatok je splatný v splátkach a lehotách určených v rozhodnutí.
2. Pri drobom stavebnom odpade poplatník uhradí poplatok bez vyrubenia pri odovzdaní drobného stavebného odpadu v hotovosti na zbernom mieste: Obecný úrad Stretavka č. 7, p. Palín 072 13
3. Poplatník je povinný v priebehu zdaňovacieho obdobia oznámiť vznik poplatkovej povinnosti do 30 dní odo dňa vzniku poplatkovej povinnosti a uviesť:
a) Meno a priezvisko, titul, rodné číslo, adresu trvalého pobytu, adresu prechodného pobytu (ďalej len „identifikačné údaje“), v prípade určeného zástupcu podľa § 77 ods. 7 zákona o miestnych daniach a poplatkoch aj identifikačné údaje za ostatných členov v domácnosti  a ak je poplatníkom osoba podľa § 77 ods. 2 písm. b) alebo c) zákona o miestnych daniach a poplatkoch aj názov alebo obchodné meno alebo dodatok obchodného mena, sídlo alebo miesto podnikania a identifikačné číslo,
b) Údaje rozhodujúce na určenie poplatku.
4. Zmeny skutočností rozhodujúcich na určenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, kedy tieto nastali.
Čl. 6
Spôsob, forma a miesto na zaplatenie poplatku
1. Poplatník platí poplatky správcovi poplatkov týmito spôsobmi:
a) V hotovosti do pokladne Obecného úradu v Stretavke,
b) Poštovou poukážkou,
c) Prevodným príkazom na účet obce Stretavka.
2. Vyrubený poplatok je splatný do 15 dní odo dňa nadobudnutia právoplatnosti rozhodnutia.
Čl. 7
Spoločné ustanovenia
1. Správu poplatku vykonáva obec prostredníctvom starostu obce a poverených zamestnancov obce. 
Čl. 8
Záverečné ustanovenia
1. Toto nariadenie bolo schválené obecným zastupiteľstvom obce Stretavka dňa 16.12.2024 uznesením č. 40/2024
2. Toto nariadenie nadobúda platnosť dňom jeho schválenia obecným zastupiteľstvom v Stretavke a účinnosť 15 dňom od jeho vyvesenia na úradnej tabuli obce.
3. Všeobecné záväzné nariadenie nadobúda účinnosť dňom 01.01.2025
4. Dňom účinnosti tohto VZN sa zrušuje platnosť VZN č. 1/2023


                                                                                                            Matej Šarocký
                                                                                                            starosta obce    


    
   
 
      
